Carlo Crivelli
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Carlo Crivelli var en italiensk maler av den venetianske Murano-skolen. Hans kunst er preget av spenningen mellom bysantinsk tradisjon og påvirkning fra renessansekunsten i Padova, særlig Franesco Squarcione og Andrea Mantegna.
Crivellis eldste daterte bilder er fra 1468, gjerne fremstillinger av Madonna med helgener eller pietà. Middelaldersk mystikk, ynde og ømhet veksler med smerte og dramatisk bevegelse. Hans figurer er i begynnelsen kraftige og kantete, senere slanke og sirlige.Hans hovedverker er alteret i Brera (1493), Bebudelsen (1486, National Gallery, London) og Madonna med lyset (Milano). Les mer i Store norske leksikon Italias kunst fram til 1900 renessansen